Etter dødsdommen mot Joshua French og Tjostolv Moland, kollapset regnskogsamarbeidet mellom Norge og DR Kongo. Erna Solberg regjeringen varslet våren 2016 at Norge ville bidra med 1,5 milliarder kroner til bevaring av regnskogen i DR Kongo fram til 2020. Like etter reiste miljøvernminister Vidar Helgesen til Kongo for å gjenopplive det, samtidig som Utenriksdepartementets spesialutsending Arild Retvedt Øyen var i DR Kongo i et forsøk på å forhandle frem en løsning for den dødsdømte Joshua French. I mars 2015 hevdet Kongos tidligere miljøminister José Endundo Bononge overfor bladet Bistandsaktuelt at konflikten rundt den dødsdømte Joshua French hadde bidratt sterkt til å ødelegge regnskogsamarbeidet og annet bistandsarbeid med Norge, diplomater sendt til DR Kongo av utenriksminister Børge Brende hadde sagt det direkte til han. Disse to tingene har jo ingenting med hverandre å gjøre, så det er svært urimelig, før dødsdommen var jo samarbeidet mellom DR Kongo og Norge svært godt, sa Endundo Bononge. Også tidligere miljøvernminister Bård Vegar Solhjell bekreftet at Kongo-saken vanskeliggjorde relasjonene mellom Norge og DR Kongo og påvirket regnskogsamarbeidet.